Document ID: /roh_data/filtered/fineweb-2-filterrobots_roh.jsonl.gz/61648

La Ems Chemie haja persvas cun emprendissadis exemplarics e la promoziun da quels en l'intern dal pajais sco era en l'exteriur, scrivan las fundaziuns Hans Huber e la Fundaziun FH Svizra a chaschun da la premiaziun a Bienna.
Il cusseglier naziunal da Berna e president da la Fundaziun FH Svizra, Christian Wasserfallen, ha numnà Martullo-Blocher ina «mentura da la furmaziun professiunala ed in cas da cletg». Sco impressaria s'engaschia ella a moda pratica ed en il Cussegl naziunal er sin palc politic per il sistem dual da furmaziun.
Martullo-Blocher ha prendì encunter il premi sco suppleanta dal team da scolaziun e furmaziun professiunala.
Premi naziunal per la furmaziun
Il premi naziunal per la furmaziun vegn surdà mintg'onn. La fundaziun Hans Huber promova la furmaziun professiunala, en spezial ils emprendissadis. La Fundaziun FH Svizra s'engascha per il sistem dual da furmaziun e per las scolas autas spezialisadas.
Ord l'archiv:
La Ems Chemie fa er adina puspè workshops per scolaras e scolars che s'interesseschan per in mastergn tar els.
RR novitads 06:00